కాగా, ఆదివారం బీజేపీ నేతలు పోలవరం ప్రాజెక్టును సందర్శించారు. దీనిపై వారు సోమవారం మాట్లాడుతూ.. ఏపీకి పోలవరం ఒక వరమని, పోలవరం ప్రాజెక్టుకు కేంద్రం అడ్డుపడుతోందని కొందరు కావాలనే కొందరు దుష్ర్పచారం చేస్తున్నారని బీజేపీ నేతలు కన్నా లక్ష్మీనారాయణ, పురంధేశ్వరిలు అన్నారు. పాతరేట్లకే ప్రాజెక్టు పనులు చేయించింది కేంద్రమంత్రి గడ్కరీయే అన్నారు. వచ్చే వేసవికాలం నాటికి పోలవరం పూర్తి చేయడమే బీజేపీ లక్ష్యమన్నారు. కేంద్రం ఈ ప్రాజెక్టును బాధ్యతగా తీసుకుందని, కాబట్టి సమీక్షించాల్సిన బాధ్యత తమపైన ఉందన్నారు. ఈ ప్రాజెక్టు విషయంలో ఇంకా చెల్లించని బిల్లులు లేవని ఆర్టీఐ ద్వారా తెలుసుకున్నట్టు చెప్పారు. పోలవరానికి కేంద్రం పూర్తి సహకారం అందిస్తోందన్నారు. నూటికి నూరుశాతం కేంద్రం నిధులతో ఈ ప్రాజెక్టును కడుతున్నారన్నారు. దాదాపు రూ.16వేల కోట్ల ప్రాజెక్టు వ్యయాన్ని నూరుశాతం కేంద్రమే భరిస్తోందన్నారు. పోలవరం బాధ్యత తమది అని గడ్కరీ చెప్పారని, చంద్రబాబుకి నిజం చెప్పడం రాదని, తమకు అబద్ధం చెప్పడం రాదన్నారు.